smcproject/ml-wiki-sentences huggingface dataset:
അതുപോലെ നജീബ് അൽ-ദീൻ അബ്ദുൽ-ഹഹിർ സുഹ്‌റവാർദി,അബു സൈദ് തബ്രീസി, അബ്ദുൽ-വദീദ് ഗേഹസ്‌നാവി (എല്ലാവരും സുന്നി പാരമ്പര്യ മുസ്ലീം സന്യാസികളാണ് ) ദക്ഷിണേഷ്യയിലേക്ക്
പന്ത്രണ്ടാം നൂറ്റാണ്ടിന്റെ അവസാന ദശകത്തിൽ ദക്ഷിണേഷ്യയിൽ എത്തിയ മൊഈനുദ്ദീൻ ചിശ്തി ആദ്യമായി ലാഹോറിലേക്ക് പോയത് പ്രസിദ്ധ സുന്നിനിയമജ്ഞനായിരുന്ന അലി ഹുജ്‌വിരിയുടെ ശവകുടീരത്തിൽ ധ്യാനിക്കാനായിരുന്നു.
ലാഹോറിൽ നിന്ന്, അദ്ദേഹം അജ്മീറിലേക്ക് പോയി അവിടെ താമസിക്കുകയും വിവാഹം കഴിക്കുകയും ചെയ്തു.
ആദ്യത്തേ വിവാഹം കഴിച്ചത് സയ്യദ് വാജിയുദ്ദീന്റെ മകളെയായിരുന്നു.
അദ്ദേഹത്തിന് മൂന്ന് ആൺമക്കളുണ്ടായി: അബൂ സൈദ്, ഫഖർ അൽ-ദീൻ, ഹസാം അൽ-ദീൻ ,  മകൾ: ബീവി ജമാൽ .
പല ജീവചരിത്ര വിവരണങ്ങളിലും ഈ കാലഘട്ടത്തിൽ ഖ്വാജ മുഈനുദ്ദീൻ ചിശ്തി നിരവധി അത്ഭുതങ്ങൾ കാണിച്ചതായി കാണാം.
ചിശ്തിയ്യ താരീഖത്
മൊഈനുദ്ദീൻ ചിശ്തി ,പലപ്പോഴും  കരുതപ്പെടുന്ന ഇസ്ലാമിക പണ്ഡിത പ്രസ്ഥാനത്തിലെ ചിശ്തിയ്യ താരീഖത്തിന്റെ ഉപജ്ഞാതാവോ സ്ഥാപകനോ ആയിരുന്നില്ല.
നേരെമറിച്ച്, ചിശ്തിയ്യ താരീഖത് മൊഈനുദ്ദീൻ ചിശ്തി യുടെ ജനനത്തിനു മുമ്പുതന്നെ സ്ഥാപിതമായ ഒരു സൂഫി താരീഖത് ആണ്.
യഥാർത്ഥത്തിൽ പഴയ അദാമിയ താരീഖത്തിന്റെ ഒരു ശാഖയായിരുന്നു ചിശ്തിയ്യ താരീഖത്.
അതിന്റെ ആത്മീയ വംശപരമ്പരയും നാമധേയവും ആദ്യകാല ഇസ്ലാമിക സന്യാസി ഇബ്രാഹിം ഇബ്‌നു അദാമിലേക്ക്  കണ്ടെത്തി.
അങ്ങനെ, പത്താം നൂറ്റാണ്ടിലെ സുന്നി സന്യാസി അബു ഇസ്ഹാഖ് അൽ-ഷാമി AD-930 -ൽ ഇന്നത്തെ അഫ്ഗാനിസ്ഥാനിലെ ഹെറാത്ത് പ്രവിശ്യയിലെ ഒരു പട്ടണമായ ചിഷ്തി ഷെരീഫിലേക്ക് കുടിയേറിയതിന് ശേഷം അദാമിയ്യയുടെ ഈ പ്രത്യേക ശാഖയെ ചിഷ്തിയ എന്ന് പുനർനാമകരണം ചെയ്തു.
ആ പ്രദേശത്ത് ഇസ്ലാം മതം പ്രബോധനം ചെയ്യാൻ ഉത്തരവിട്ടു.
ഉത്തരവ് ഇന്ത്യൻ ഉപഭൂഖണ്ഡത്തിലേക്കും വ്യാപിച്ചു.
ഇന്ത്യയിൽ പ്രബോധനം
പിതാമഹനും പ്രവാചകനുമായ മുഹമ്മദ്‌ നബിയുടെ റൗള സന്ദർശിക്കാൻ ക്വാജയ്ക്ക്ആഗ്രഹമായി.
മുരീദുമാരിൽ പെട്ട ബഖ്തിയാറുൽ കാക്കിയോടും മറ്റുമൊത്ത് ബഗ്ദാദിൽ നിന്നും മദീന ലക്ഷ്യമാക്കി നീങ്ങി.
സിയാറത്തുമായി കുറച്ചു നാൾ അവിടെ താമസിച്ചു.
ഒരു ദിവസം ഖ്വാജാ  റൗളക്ക് അഭിമുഖമായി ഇരിക്കുമ്പോൾ ഇന്ത്യയിലേക്ക് പോകാൻ ആധ്യാത്മിക പ്രവാചക നിർദേശം ലഭിച്ചു(സ്വപ്നത്തിൽ ആണ് പ്രവാചകൻ പറഞ്ഞതൊന്നും അശരീരിയായാണ് എന്നും പണ്ഡിതന്മാർക്കിടയിൽ അഭിപ്രായ വൈരുധ്യം കാണാം).
മുഹമ്മദ്  നബി  അദ്ദേഹത്തോട് പറഞ്ഞു: “ ഇന്ത്യയിൽ എന്റെ പ്രതിനിധിയായി ( ദൂതൻ) ഇസ്ലാമിക സന്ദേശം എത്തിക്കുക ”
നിർദേശം ശിരസാ വഹിച്ച് 40 മുരീദുമാരൊന്നിച്ച് ലഹോർ, ദില്ലി വഴി ഖ്വാജാ  അജ്മീറിലെത്തി.
വിവിധ വൃത്താന്തങ്ങൾ അനുസരിച്ച്, മുയിൻ അൽ-ദീൻ പ്രാദേശിക ജനങ്ങളോടുള്ള സഹിഷ്ണുതയും അനുകമ്പയും നിറഞ്ഞ പെരുമാറ്റമാണ് ഇസ്ലാം മതം സ്വീകരിച്ചതിന് പിന്നിലെ പ്രധാന കാരണങ്ങളിലൊന്ന്.
മുയിൻ അൽ-ദിൻ ചിഷ്തി തന്റെ ആത്മീയ പിൻഗാമിയായി ബക്തിയാർ കാക്കിയെ  നിയമിച്ചു .
അദ്ദേഹം ഡൽഹിയിൽ ചിഷ്തിയ പ്രചരിപ്പിക്കുന്നതിൽ പ്രവർത്തിച്ചു .
കൂടാതെ, മുയിൻ അൽ-ദീന്റെ മകൻ, ഫഖ്ർ അൽ-ദീൻ ചിഷ്തിയ ക്രമത്തിന്റെ പഠിപ്പിക്കലുകൾ കൂടുതൽ പ്രചരിപ്പിച്ചു.
അതേസമയം വിശുദ്ധന്റെ മറ്റൊരു പ്രധാന ശിഷ്യനായ ഹമീദ് അൽ-ദീൻ രാജസ്ഥാനിലെ നാഗൗറിൽ പ്രബോധനം നടത്തി.
മുഈനുദ്ദീൻ ചിശ്തി കാണിച്ചതായി വിശ്വസിക്കുന്ന ദൃഷ്ടാന്തങ്ങൾ
ഖുത്ബുദ്ദീൻ കാക്കി  വിശദീകരിക്കുന്നു:"ഇരുപത് വർഷക്കാലം ശൈഖവർകൾക്ക് ഞാൻ സേവനം ചെയ്തു.
അക്കാലയളവിൽ ഒരിക്കൽ പോലും ഒരാളോടും കോപിക്കുന്നത് ഞാൻ കണ്ടിട്ടില്ല.
അധിക സമയവും കണ്ണ് ചിമ്മിയിരിക്കുന്നതായിരുന്നു അവിടുത്തെ സ്വഭാവം.
അനവധി അത്ഭുത സംഭവങ്ങൾക്ക് ഉടമയാണ് മഹാനവർകൾ.
സിയാറത്തിനായി ഇവിടെ എത്തുന്നവരുടെ ശ്രദ്ധയാകർഷിക്കുന്ന ഒന്നാണ് അനാസാഗർ തടാകം.
അതിൽ നിന്ന് വെള്ളമെടക്കുന്നതിന് അജ്മീറിലെ നാടുവാഴിയായിരുന്ന പൃഥ്വിരാജ്ചൗഹാന്റെ സൈന്യം ഖാജാ മുഈനുദ്ദീൻ ചിഷ്തിക്കും അനുയായികൾക്കും വിലക്കേർപ്പെടുത്തി.
ഇതറിഞ്ഞ ഖ്വാജാ  ഒരു കപ്പ് വെള്ളമെടുക്കാൻ ആളെ പറഞ്ഞയച്ചു.
അതിൽ നിന്ന് ഒരു കപ്പ് വെള്ളമെടുത്തതോടെ അനാസാഗർ വറ്റി വരണ്ടു.
ഈ സംഭവം നാടുവാഴിയേയും സൈന്യത്തേയും ഭയചകിതരാക്കി.
വെള്ളം മുടക്കിയവർ തന്നെ മാപ്പപേക്ഷിച്ചു.
തുടർന്ന് കപ്പിലെ വെള്ളം തടാകത്തിൽ ഒഴിച്ചു.
അനാസാഗർ പൂർവ സ്ഥിതി പ്രാപിച്ചു.
പുറത്തേയ്ക്കുള്ള കണ്ണികൾ Moinuddin Chishti എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) ചിശ്തിയ്യ അവലംബം ↑ https://www.sirajlive.com/2013/05/15/26036.html ↑ Sulthanul hind.lang:ml ↑ https://www.sirajlive.com/2013/05/15/26036.html ↑ https://www.sirajlive.com/2013/05/15/26036.html
ഏഴൂർ ഇംഗ്ലീഷ് വിലാസം https://ml.wikipedia.org/wiki/Ezhur
മലപ്പുറം ജില്ലയിലെ തിരൂരിൽ നിന്നും രണ്ട് കിലോമീറ്റർ അകലെയാണ് ഏഴൂർ .
ഇവിടം വളരെ ഉയർന്ന പ്രദേശം ആണ് .
കഥകളി സംഗീതജ്ഞനായ അന്തരിച്ച കലാമണ്ഡലം തിരൂർ നമ്പീശൻ -(പുളിയിൽ നാരായണൻ നമ്പീശൻ)ഏഴൂർ സുബ്രഹ്മണ്യക്ഷേത്രത്തിനടുത്ത് ആണു ജനിച്ചത്
വടക്കേക്കാട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Vadakkekad_Gramapanchayat വടക്കേക്കാട് വടക്കേക്കാട് 10°39′05″N 75°59′49″E ﻿ / ﻿ 10.651414°N 75.996809°E ﻿ / 10.651414; 75.996809 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല തൃശ്ശൂർ വില്ലേജ് വടക്കേകാട്, വൈലത്തൂർ താലൂക്ക്‌ ബ്ലോക്ക് നിയമസഭാ മണ്ഡലം ഗുരുവായൂർ ‍ ലോകസഭാ മണ്ഡലം തൃശ്ശൂർ ഭരണസ്ഥാപനങ്ങൾ ഗ്രാമ പഞ്ചായത്ത് പ്രസിഡന്റ് ഫസലുൽ അലി (2021to...) വൈസ് പ്രസിഡന്റ് സെക്രട്ടറി വിസ്തീർണ്ണം 18.71 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 29795 ജനസാന്ദ്രത 1592/ ച.
മീ കോഡുകൾ • തപാൽ • ടെലിഫോൺ 679562 +0487 സമയമേഖല UTC +5:30 പ്രധാന ആകർഷണങ്ങൾ {{{പ്രധാന ആകർഷണങ്ങൾ}}}
കേരളത്തിലെ തൃശ്ശൂർ ജില്ലയിലെ ചാവക്കാട് താലൂക്കിൽപ്പെടുന്ന ഒരു ഗ്രാമപഞ്ചായത്താണ്‌ വടക്കേക്കാട് .
തൃശ്ശൂർ ലോകസഭാമണ്ഡലത്തിലും , ഗുരുവായൂർ നിയമസഭാമണ്ഡലത്തിലുമാണ്‌ ഈപഞ്ചായത്ത് ഉൾക്കൊള്ളുന്നത്.
വടക്കേക്കാട്‍,വൈലത്തൂർ,ഞമനേങ്ങാട് എന്നീ പ്രദേശങ്ങൾ ഉൾക്കൊള്ളുന്നതാണ് ഈ പഞ്ചായത്ത് .
വടക്കേക്കാട് ഗ്രാമ പഞ്ചായത്ത് പുന്നയൂർക്കുളം ഗ്രാമ പഞ്ചായത്തുമായും പുന്നയൂർ ഗ്രാമ പഞ്ചായത്തുമായും ഗുരുവായൂർ നഗരസഭയുമായും കുന്നംകുളം നഗരസഭയുമായും അതിർത്തി പങ്കിടുന്നു.
പണ്ട് കാലത്ത് കൊച്ചി രാജ്യത്തിൻറെ ഭാഗമായിരുന്നെങ്കിലും പിൽക്കാലത്ത് കൊച്ചി ആക്രമിച്ച സാമൂതിരി ഈ പ്രദേശത്തെ സമൂതിരിയുടെ സാമ്രാജ്യത്തോട് കൂട്ടിച്ചേർത്തു.
സാമൂതിരിയുടെ സാമന്തന്മാരായിരുന്ന  പുന്നത്തൂർ കോവിലത്തിൻറെ കീഴിലായിരുന്നു ഈ പ്രദേശം.
പഴയ പൊന്നാനി താലൂക്കിലെ വന്നേരി നാടിൻറെ ഭാഗമായിരുന്നു വടക്കേക്കാട്.
പണ്ട് കാലത്ത് തെങ്ങിൻ തോപ്പുകളാലും വയലുകളാലും ജലസ്രോതസ്സുകളാലും സമൃദ്ധമായിരുന്നു ഈ പ്രദേശം.
1930 ലെ ഉപ്പ് സത്യാഗ്രഹത്തിൽ പങ്കെടുക്കാൻ വടക്കേക്കാട്  വൈലത്തൂരിൽ നിന്ന് കൊടമന നാരായണൻ നായർ, പി. മാധവൻ നായർ എന്നിവർ പോയിരുന്നു.
വടക്കേക്കാട് ഗ്രാമ പഞ്ചായത്തിലെ ആദ്യ പ്രസിഡൻറായിരുന്നു കൊടമന നാരായണൻ നായർ.
ഗാന്ധിജിയുടെ വിദേശ വസ്ത്ര ബഹിഷ്കരണ സമര ഭാഗമായി വന്നേരി നാട്ടിലെ വീടുകളിൽ നിന്ന് വിദേശ വസ്ത്രങ്ങളും വിദേശ വസ്തുക്കളും ശേഖരിച്ച്  മഹാകവി വള്ളത്തോളിൻറെ മക്കളായ അച്യുതക്കുറുപ്പ്, ഗോപാല കൃഷ്ണക്കുറുപ്പ് തുടങ്ങി അന്നത്തെ യുവാക്കളുടെ നേതൃത്വത്തിൽ വിദേശ വസ്ത്രങ്ങൾ കത്തിച്ച് ഉപ്പ് സത്യാഗ്രഹത്തോട് ഐക്യദാർഢ്യം പ്രകടിപ്പിച്ചു.
ഈ സംഭവം നടന്നത് വന്നേരി നാട്ടിലെ വടക്കേക്കാട് മണികണ്ഠേശ്വരം ക്ഷേത്ര മുറ്റത്തായിരുന്നു.
എല്ലാവരും ഒത്തുകൂടി ക്ഷേത്രത്തിലെ ദീപ സ്തംഭത്തിൽ നിന്ന് ദീപം പകർന്നാണ് അവ കത്തിച്ചത്.
മഹാകവി വള്ളത്തോൾ, എഴുത്തുകാരായ കുട്ടി കൃഷ്ണമാരാർ, ചെറുകാട്, വി.ടി ഭട്ടതിരിപ്പാട്,പ്രേംജി,എം.
ആർ.ബി, പങ്കൻ പിള്ള തുടങ്ങിയ പലരും ഈ ക്ഷേത്ര മുറ്റത്തെ ആൽമരച്ചോട്ടിലെ പതിവ് സാന്നിധ്യങ്ങളായിരുന്നു.
വള്ളത്തോളിൻറെ സന്തത സഹചാരിയും ഇദ്ദേഹത്തിൻറെ മുറുക്കാൻ ( വെറ്റില ) ചെല്ലത്തിൻറെ പാർവത്യാരുമായിരുന്നു പങ്കൻ പിള്ള.
എസ് പങ്കജാക്ഷൻ പിള്ള എന്നായിരുന്നു യദാർത്ഥ നാമധേയം.
ഇദ്ദേഹമാണ് പിന്നീട് മലയാള സിനിമയിലെ പ്രശസ്ത ഹാസ്യ നടനായി മാറിയ എസ്.പി പിള്ള.
ഒന്നാം പൊന്നാനി താലൂക്ക് കർഷക സമ്മേളനം പുന്നയൂരിലെ കുരഞ്ഞിയൂരിലാണ് നടന്നത്.
കുട്ടാടൻ പാടശേഖരത്തിന് മധ്യേയുള്ള കുരഞ്ഞിയൂരിൽ ഏറെയും കർഷക തൊഴിലാളികളായിരുന്നു.
സമ്മേളന വേദിയിൽ അവതരിപ്പിയ്ക്കാനായി കെ.ദാമോദരൻ എഴുതിയ നാടകമാണ് പാട്ടബാക്കി.
മലയാളത്തിലെ ആദ്യത്തെ രാഷ്ട്രീയ നാടകമാണ് പാട്ടബാക്കി.
വൈലത്തൂർ കടലായിൽ മനയുടെ മുകളിലെ നിലയിലിരുന്നാണ് കെ.ദാമോദരൻ ഈ നാടകമെഴുതി തീർത്തത്.
കോൺഗ്രസുകാരനായിരുന്ന നാരായണൻ നമ്പൂതിരിപ്പാടായിരുന്നു കടലായിൽ മനയിലെ കാരണവർ.
ഗുരുവായൂർ ക്ഷേത്ര പ്രവേശന സത്യാഗ്രഹത്തിൻറെ ഭാഗമായി സുബ്രഹ്മണ്യൻ തിരുമുമ്പിൻറെ നേതൃത്വത്തിൽ 1931 ഒക്ടോബർ 21ന് കണ്ണൂരിലെ പയ്യന്നൂരിൽനിന്ന് കാൽനടയായി സത്യാഗ്രഹ ജാഥ പുറപ്പെട്ടു.
മാറഞ്ചേരി, എരമംഗലം, പെരുമ്പടപ്പ്, പുന്നയൂർക്കുളം എന്നിവിടങ്ങളിൽ വൻ സ്വീകരണമാണ് ലഭിച്ചത്.
ജാഥ വരുന്നുവെന്ന് കേട്ട് പരിഭ്രാന്തരായ സവർണ ജാതിക്കാർ പുന്നത്തൂർ ഗോദ ശങ്കര വലിയരാജയുടെ അധ്യക്ഷതയിൽ ഗുരുവായൂരിൽ യോഗം ചേർന്നു പ്രേംജി, എം.ആർ.ബി തുടങ്ങിയ നമ്പൂതിരി യുവാക്കളും കൊടമന നാരായണൻ നായർ, ബാലകൃഷ്ണകുറുപ്പ്, മാധവകുറുപ്പ്, അച്യുതകുറുപ്പ്, പെണ്ണാലത്ത് ശേഖരൻ നായർ തുടങ്ങി മറ്റു സവർണരും യോഗത്തിൽ സ്ഥലം പിടിച്ചിരുന്നു.
അവർണരായ അയിത്ത ജാതിക്കാർക്ക് ക്ഷേത്ര പ്രവേശനം അനുവദിക്കാൻ പാടില്ലെന്നും അതിനെ ശക്തി യുക്തം എതിർക്കണമെന്നും യോഗത്തിൽ പ്രമേയം കൊണ്ടുവന്നു.
അധ്യക്ഷനായ വലിയ രാജ അത് പാസാക്കാൻ സഭയുടെ സമ്മതം ചോദിച്ചു.
ഉടനെ പാസാക്കാൻ പാടില്ലെന്ന് ഉച്ചത്തിൽ എം.ആർ.ബി തുടങ്ങിയവരിൽ നിന്ന് ഉയർന്നു , ഉടൻ രാജ സ്ഥലം വിട്ടു.
പിന്നീട് ക്ഷേത്ര പ്രവേശന വിരുദ്ധ കമ്മിറ്റി രൂപവത്കരിച്ചത് വലിയ രാജയുടെ അധ്യക്ഷതയിൽ ചേർന്ന രഹസ്യ യോഗത്തിലായിരുന്നുവെന്ന് ചരിത്രം.
പ്രേംജി, എം.ആർ.ബി, ജിബിൻ ദാസ് കൊളത്താപ്പള്ളി,കൊച്ചന്നൂർ അലി മൗലവി, പ്രിയദത്ത, സി.ഉണ്ണിരാജ തുടങ്ങിയ പ്രമുഖർ ജനിച്ചത് ഈ ഗ്രാമത്തിലാണ്.
മണികണ്ഠേശ്വരം ഉമാ മഹേശ്വര ക്ഷേത്രം, വൈലത്തൂർ കടലായിൽ മന, പള്ളിപ്പാട്ട് മുല്ലമംഗലം മന, കൊളത്താപ്പള്ളി മന, കെ.പി നമ്പൂതിരീസ് ആയുർവ്വേദിക്സ് മഹാകവി വള്ളത്തോളിൻറെ ഭാര്യാ ഗൃഹമായ ചിറ്റഴി തറവാട് എന്നിവയാൽ പ്രശസ്തമാണ്.
ഗുരുവായൂരിൽ നിന്നും കുന്നംകുളത്ത് നിന്നും ഇവിടേക്ക് എത്തിച്ചേരാൻ 8 കിലോമീറ്റർ സഞ്ചരിച്ചാൽ മതി.
16 വാർഡുകളാണ് വടക്കേകാട് ഗ്രാമ പഞ്ചായത്തിൽ ഉള്ളത് എരിഞ്ഞിപ്പടി കല്ലിങ്ങൽ പറയങ്ങാട് കൌക്കാനപ്പെട്ടി കൊച്ചനൂർ ഞമനേങ്ങാട് ചക്കിത്തറ അഞ്ഞൂർ വൈലത്തൂർ നായരങ്ങാടി പടിഞ്ഞാക്കര  വൈലത്തൂർ കല്ലൂർ വട്ടംപാടം കൊമ്പന്തറ തെക്കെക്കാട് തിരുവളയന്നൂർ ഭൂപ്രകൃതി
സമതല പ്രദേശമായ ഇവിടെ കളിമണ്ണുകലർന്ന മണലാണ് മുകൾത്തട്ടിൽ.
കനോലി കനാലിലേക്ക് ഒഴുകുന്ന തോടുകളാണ് ഈ പഞ്ചായത്തിലെ പ്രധാന ജലസ്രോതസ്സുകൾ.
പ്രമുഖ വ്യക്തികൾ കൊച്ചനൂർ അലി മൌലവി കെ. ഭവദാസ് (എംഡി, കെ. പി നമ്പൂതിരിസ്) എ.സി. കുഞ്ഞിമോൻ ഹാജി പ്രേംജി എം.ആർ ഭട്ടതിരിപ്പാട് പ്രിയദത്ത ടീച്ചർ സി.ഉണ്ണിരാജ ചിറ്റഴി മാധവി അമ്മ സി.ഉത്തമക്കുറുപ്പ് മംഗലത്തയിൽ അലി അബ്ദു കെ.പി.നമ്പൂതിരി കൊളത്താപ്പള്ളി ആര്യ അന്തർജ്ജനം കലാമണ്ഡലം എൻ.എൻ കൊളത്താപ്പള്ളി ജിബിൻ ദാസ് കൊളത്താപ്പള്ളി എം.തങ്കമണി അവലംബം ↑ കേരള സർക്കാർ തദ്ദേശസ്വയം ഭരണ വകുപ്പ് വടക്കേക്കാട് (ഗ്രാമപഞ്ചായത്ത്) ↑ http://www.lsg.kerala.gov.in/htm/detail.asp?
ID=718 intId=5 പുറമെ നിന്നുള്ള കണ്ണികൾ
വടക്കേക്കാട്.in Archived 2008-10-23 at the Wayback Machine .
ഫോർട്ട് കൊച്ചി ഇംഗ്ലീഷ് വിലാസം https://ml.wikipedia.org/wiki/Fort_Kochi ഫോർട്ട് കൊച്ചിയിലെ ചീനവലകൾ
കേരളത്തിലെ എറണാകുളം ജില്ലയിലുള്ള കൊച്ചി നഗരത്തിന്റെ പടിഞ്ഞാറ് ഭാഗമാണ് വിനോദസഞ്ചാര കേന്ദ്രമായ ഫോർട്ട് കൊച്ചി .
എറണാകുളം നഗരകേന്ദ്രത്തിൽ നിന്നും, റോഡ്‌ മാർഗ്ഗം 12 കി.
മീ മാത്രമാണ് ഇവിടേയ്ക്ക് ജലമാർഗ്ഗമുള്ള ദൂരം.
സാന്റാക്രൂസ് ബസിലിക്ക , തുടങ്ങി പല വിനോദസഞ്ചാര ആകർഷണങ്ങളും ഫോർട്ട് കൊച്ചിയിലുണ്ട്.
സെന്റ് ഫ്രാൻസിസ് പള്ളി ( വാസ്കോ ഡ ഗാമയെ ആദ്യം അടക്കം ചെയ്ത പള്ളി ), ഡച്ച് സെമിത്തേരി, ചീനവലകൾ , തുടങ്ങിയ പല ചരിത്ര സ്മാരകങ്ങളും ഫോർട്ട് കൊച്ചിയിലുണ്ട്.
വാസ്കോ ഡ ഗാമയെ ആദ്യം അടക്കം ചെയ്ത സെന്റ് ഫ്രാൻസിസ് പള്ളി ഫോർട്ട് കൊച്ചിയിലെ ഡച്ച് സെമിത്തേരി
പേരിനു പിന്നിൽ മാനുവൽ കോട്ടയുടെ അവശേഷിക്കുന്ന ചിലഭാഗങ്ങൾ-വടക്കു പടിഞ്ഞാറൻ കാവൽ‍പുര,മുകളിലായി പീരങ്കിയും കാണാം
കൊച്ചി എന്ന പേരിനു കാരണം ഈ ഭാഗത്ത് ചേരുന്ന നദികളും കടലിന്റെ അഴിമുഖവുമാണ്‌.
കൊച്ച് അഴി എന്ന പേരാണ്‌ കൊച്ചി ആയത്.
എന്നാൽ ഫോർട്ട് കൊച്ചി എന്ന പേർ വന്നത് പോർത്തുഗീസുകാർ ഈ അഴിമുഖത്തിനഭിമുഖമായി കോട്ട കെട്ടിയതോടെയാണ്‌ ( 1503 ).
ജനങ്ങൾ അങ്ങനെ കോട്ടക്കൊച്ചി എന്ന് ആദ്യം വിളിച്ചു പോന്നു.
കോട്ടയുമായി ബന്ധപ്പെട്ട മിക്കവയേയും ജനങ്ങൾ കോട്ട ചേർത്ത് പറയുക സാധാരണമായി.
ഉദാ: കോട്ടക്കാശ് (കോട്ടയിൽ നിന്ന് അടിച്ചിരുന്ന നാണയം), കോട്ടമാങ്ങ (കപ്പൽ വഴി കോട്ടയിൽ എത്തിച്ചേർന്നിരുന്ന വിദേശ മാങ്ങ .
കോട്ടക്കൊച്ചി എന്നറിയപ്പെടുന്ന ഭൂപ്രദേശം ബ്രിട്ടീഷുകാരുടെ കാലത്ത് ബ്രിട്ടീഷ് കൊച്ചി എന്നും അറിയപ്പെട്ടു.
എന്നാൽ ഫോർട്ട് കൊച്ചി ഇന്ത്യ സ്വതന്ത്രയായശേഷം കേരളസംസ്ഥാനം രൂപീകൃതമായശേഷം രൂപമെടുത്ത പേരാണ്‌.
കോട്ട എന്ന ഗ്രാമീണപദത്തേക്കാളും ഗമ ഫോർട്ട് എന്ന ഇംഗ്ലീഷ് പദത്തിനുണ്ടായിരുന്നതുകൊണ്ടാവാം ഇത് എന്നാണ്‌ ചരിത്രകാരൻ വി.വി.കെ.വാലത്തിന്റെ അഭിപ്രായം.
സ്ഥാനം ചരിത്രം
മഹോദയപുരത്തു നിന്ന് 1405 -ൽ പെരുമ്പടപ്പ് സ്വരൂപം അതിന്റെ ആസ്ഥാനം കൊച്ചിയിലേക്ക് മാറ്റിയതോടെയാണ്‌ കൊച്ചി അല്പം പ്രശസ്തിയിലേക്ക് ഉയർന്നത്.
ഇന്നത്തെ ഫോർട്ട് കൊച്ചിക്കടുത്താണ്‌ കൽ‌വത്തി.
പെരിയാറിലെ പ്രളയത്തോടെ വൻ കപ്പലുകൾക്ക് കൊടുങ്ങല്ലൂർ  അടുക്കാൻ പ്രയാസമുണ്ടായി.
പിന്നീട് കൂടുതൽ വ്യാപാരവും കോഴിക്കോടിനെ ആശ്രയിച്ചായിരുന്നു.
സാമൂതിരിയുമായി പിണങ്ങിയും അറബിക്കച്ചവടക്കാരുമായി ഇടഞ്ഞും ഗതിയില്ലാതെയായ പോർത്തുഗീസുകാർ അക്കാലത്തെ പ്രശസ്ത തുറമുഖമായ കൊച്ചി വിട്ട് അത്രയൊന്നും വലുതല്ലായിരുന്ന കൊച്ചിയിലെത്തിയിരുന്നു ( 1500 ഡിസംബർ 13).
കൊച്ചിക്കോട്ടയുടെ ചർച്ച് റോഡിൽ നിന്നുള്ള ദൃശ്യം.
ജീർണ്ണോദ്ധാരണ പ്രവർത്തനങ്ങൾ നടത്തിയ ഭാഗം
അന്ന് സമൂതിരിയുടെ സാമന്തനായിരുന്നിട്ടും അദ്ദേഹവുമായി ബദ്ധശത്രുതയിലായിരുന്ന കൊച്ചി രാജാവ് പറങ്കികളുടെ സൗഹൃദത്തെ ശക്തിയാക്കാമെന്ന് കരുതുകയും അവരെ ഹാർദ്ദമായി സ്വീകരിക്കുകയും അവർക്ക് വേണ്ട സൗകര്യങ്ങൾ ചെയ്തു കൊടുക്കുകയും ചെയ്തു.
പോർത്തുഗീസുകാർക്ക് വ്യാപാരത്തിനു വേണ്ട എല്ലാ സഹായങ്ങളും അദ്ദേഹം ചെയ്തുകൊടുത്തു.
കൊച്ചിയിൽ അവർ ഒരു പണ്ടികശാല പണികഴിപ്പിച്ചു.
എന്നാൽ സാമൂതിരി കൊച്ചീരാജാവിന്റെ അനുസരണക്കേടിൽ ക്ഷുഭിതനായി അറബികളുടെ സഹായത്തോടെ കൊച്ചിയിൽ വമ്പിച്ച കപ്പൽ പടയുമായി വന്ന് യുദ്ധം ചെയ്തു.
ആദ്യത്തെ യുദ്ധത്തിൽ കൊച്ചി സൈന്യം പരാജയപ്പെട്ടു, രാജാവ് വൈപ്പിൻ‌കയിൽ അഭയം തേടി.
എന്നാൽ താമസിയാതെ പോർട്ടുഗീസ് കപ്പൽ‌പ്പടയുമായി എത്തിയ അൽബുക്കെർക്ക് കൊച്ചിക്ക് തുണയായി.
സാമൂതിരിയുമായി ഉഗ്ര പോരാട്ടം നടത്തി അവരെ തിരിച്ചോടിച്ചു.
കൊച്ചീരാജാവിനെ വൈപ്പിനിൽ നിന്ന് കൂട്ടിക്കൊണ്ടുവന്ന് തിരികെ സിംഹാസനത്തിലിരുത്തി.
പ്രത്യുപകാരമായി പോർത്തുഗീസുകാർക്ക് അവരുടെ പണ്ടികശാലയെ സം‌രക്ഷിക്കാനും ശത്രുക്കളെ നേരിടാനുമായി ഒരു കോട്ട കെട്ടാനുള്ള അനുമതി രാജാവ് നൽകി.
ഇതിനായി ഒരു കുന്നും ആവശ്യമായ മരങ്ങളും അവർക്ക് നൽകി എന്ന് ഗുണ്ടർട്ട് വിവരിക്കുന്നു.
പറങ്കികൾ കോട്ടക്ക് അന്നത്തെ രാജാവിന്റെ പേരായ മാനുവൽ എന്ന് നാമകരണം ചെയ്തു.
യൂറോപ്യന്മാർ ഇന്ത്യയിൽ നിർമ്മിച്ച ആദ്യത്തെ കോട്ടയായിരുന്നു അത് (ഇതിനു മുമ്പ്, കണ്ണൂരിൽ സ്ഥാപിച്ചത് കുറ്റിക്കോട്ടയായിരുന്നു ).
സമചതുരാകൃതിയിലുള്ള നാലുകെട്ടും അനുബന്ധമായി കൊത്തളങ്ങളും നാലുമൂലയിലും കാവൽ ഗോപുരങ്ങളുമടങ്ങിയതുമയിരുന്നു കോട്ടഭിത്തികൾ.
പോർത്തുഗീസുകാർ കോട്ടക്കകത്ത് താമസവും വ്യാപാരവും തുടങ്ങി.
അടുത്തുതന്നെയായി അവർ ഒരു പള്ളിയും പണിതു.
ഇത് സാന്താക്രൂസ് പള്ളി എന്നറിയപ്പെട്ടു.
താമസിയാതെ മാനുവൽ കോട്ടയ്ക്കു ചുറ്റും വ്യാപാരം അഭിവൃദ്ധിപ്രാപിച്ചു.
പോർത്തുഗീസുകാർ പണിത  സാന്റാക്രൂസ് ബസിലിക്ക-നവീകരിച്ചത് ( കൊച്ചി രൂപത )
എന്നാൽ, കൊച്ചിയുടെ അഭ്യന്തര കാര്യങ്ങളിൽ ഇടപെടാൻ തുടങ്ങിയ പോർത്തുഗീസുകാർ അവരുടെ ശക്തി വർദ്ധിപ്പിച്ചുകൊണ്ടിരുന്നു.
രാജകുടുംബത്തിലെ മൂത്ത താവഴി-ഇളയ താവഴി തർക്കത്തിൽ അവർ പക്ഷം ചേർന്നു.
മൂത്ത താവഴിയിലെ രാജകുമാരനെ പുറത്താക്കി ഇളം കൂറിനെ രാജാവാക്കി.
മൂത്ത താവഴിയിലെ രാജകുമാരൻ പാലിയത്തച്ചന്റെ സഹായത്തോടെ ഡച്ചുകാരുമായി ബന്ധപ്പെട്ടു സഹായം അഭ്യർത്ഥിച്ചു.
ലന്തക്കാർ അന്ന് ശ്രീലങ്ക ആസ്ഥാനമാക്കി വ്യാപാരം നടത്തിവരികയായിരുന്നു.
പോർത്തുഗീസുകാരോടുള്ള മത്സരബുദ്ധിയുണ്ടായിരുന്ന ഡച്ചുകാർ സഹായിക്കാമെന്നേറ്റു.
1661 -ൽ പോർത്തുഗീസുകാരുടെ പള്ളിപ്പുറം കോട്ടയും , 1662 -ൽ കൊടുങ്ങല്ലൂർ കോട്ടയും അവർ പിടിച്ചടക്കിക്കൊണ്ട് കൊച്ചിയോടടുത്തു.
ആ വർഷം അവസാനത്തോടെ കൊച്ചിക്കോട്ടയിൽ ഡച്ചുകാർ അവരുടെ സർവ്വ ശക്തിയും ഉപയോഗിച്ച് ആഞ്ഞടിച്ചു.
28 ഡച്ചു പീരങ്കികൾ കോട്ടക്കുനേരെ തീതുപ്പിക്കൊണ്ടിരുന്നു.
അവസാനം കോട്ടയുടെ കൽ‌വത്തി ഭാഗത്ത് വിള്ളലുണ്ടാക്കി ഡച്ചു സൈന്യം അകത്ത് കടന്നു.
1663 ജനുവരി 6]]-ന്‌, ഈ സംഭവത്തോടെ പോർത്തുഗീസുകാരുടെ കൊച്ചിയിലെ വാഴ്ചയ്ക്ക് അന്ത്യം കുറിക്കപ്പെട്ടു.
പോർത്തുഗീസ് ഗവർണ്ണറായ ഇഗ്നേഷ്യാ സാർമെന്തോ ഡച്ചു ഗവർണ്ണറായ റിക്ലാഫ്‌വാൻ ഗോയൻസിന്‌ കോട്ട കൈമാറി.
ഭൂമിശാസ്ത്രം എത്തിച്ചേരാനുള്ള വഴി ബീച്ചിലുള്ള ബോയിലറുകൾ
കൊച്ചി നഗരത്തിന്റെ എല്ലാ ഭാഗങ്ങളിൽ നിന്നും ഫോർട്ട് കൊച്ചിയിലേക്ക് ബസ്സു ലഭിക്കും.
മറൈൻ ഡ്രൈവിൽ നിന്നും ഫോർട്ട് കൊച്ചിയിലേക്ക് ബോട്ടും ഉണ്ട്.
ഏറ്റവും അടുത്തുള്ള റെയിൽ‌വേ സ്റ്റേഷൻ - എറണാകുളം സൗത്ത് റെയിൽവേ സ്റ്റേഷൻ (എറണാകുളം ജങ്ക്ഷൻ) - 12 കി.
ഏറ്റവും അടുത്തുള്ള വിമാനത്താവളം - നെടുമ്പാശ്ശേരി അന്താരാഷ്ട്ര വിമാനത്താവളം 44 കി.
ചിത്രങ്ങൾ വി.ഫ്രാൻസീസ് പള്ളി ചീനവലകൾ ഫോർട്ട് കൊച്ചി ബീച്ച് ഫോർട്ട് കൊച്ചിയിലെ പഴയ ലൈറ്റ് ഹൗസ് ഫോർട്ട് കൊച്ചിയിലെ ചീനവലകൾ പുരാവസ്തുവകുപ്പിന്റെ സംരക്ഷണത്തിലുള്ള ബാസ്റ്റ്യൺ ബംഗ്ലാവ് ഫോർട്ട് കൊച്ചിയിലെ ഒരു തെരുവ്.
സെന്റ് ഫ്രാൻസിസ് പള്ളിക്ക് സമീപം.
അവലംബം ↑ {{ cite book }} : Cite has empty unknown parameter: | coauthors= ( help ) കുറിപ്പുകൾ Fort Kochi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സെന്റ് ഫ്രാൻസിസ് പള്ളി, ഫോർട്ട് കൊച്ചി ഇംഗ്ലീഷ് വിലാസം https://ml.wikipedia.org/wiki/St.
_Francis_Church,_Fort_Kochi വിശുദ്ധ ഫ്രാൻസിസ് പള്ളിയുടെ അൾത്താര പള്ളിയുടെ തെക്കുവശത്തുനിന്നുള്ള കാഴ്ച്ച
ഫോർട്ട് കൊച്ചിയിൽ സ്ഥിതി ചെയ്യുന്ന ഒരു ക്രൈസ്തവദേവാലയമാണ് വിശുദ്ധ ഫ്രാൻസിസ് സി.എസ്.ഐ. പള്ളി .
ഇന്ത്യയിൽ കോളനിഭരണത്തിനായി വിവിധ യൂറോപ്യൻ അധിനിവേശ ശക്തികൾ നടത്തിയ പോരാട്ടങ്ങളുടെ മൂകസാക്ഷി എന്ന നിലയിൽ ഈ പള്ളിക്ക് വലിയ ചരിത്രപ്രാധാന്യമാണുള്ളത്.
വാസ്കോ ഡ ഗാമയുടെ ശവശരീരം ആദ്യം മറവു ചെയ്തിരുന്ന സ്ഥലം എന്ന നിലയിലും ഈ പള്ളിക്ക് പ്രാധാന്യമുണ്ട്.
ചരിത്രം പോർച്ചുഗീസുകാർ
യൂറോപ്പിൽ നിന്ന് ഇന്ത്യയിലേയ്ക്കുള്ള കടൽ മാർഗ്ഗം ആദ്യം കണ്ടുപിടിച്ച വാസ്കോ ഡ ഗാമ 1498-ൽ കോഴിക്കോടിനടുത്തുള്ള കാപ്പാട് എന്ന സ്ഥലത്ത് എത്തിച്ചേർന്നു.
വാസ്കോ ഡ ഗാമയെത്തുടർന്ന് പെഡ്രോ അല്വറെസ് കബ്രാൾ , അൽഫോൻസോ ഡെ ആൽബുക്കർക്ക് എന്നിവരും കേരളത്തിലെത്തി.
കൊച്ചി രാജാവിന്റെ അനുവാദത്തോടെ ഇവർ കൊച്ചി രാജ്യത്ത് ഒരു കോട്ട പണിഞ്ഞു.
ഈ കോട്ട നിലനിന്നിരുന്ന പ്രദേശത്തെയാണ് ഇപ്പോൾ ഫോർട്ട് കൊച്ചി എന്ന് വിളിക്കുന്നത്.
ഈ കോട്ടയ്ക്കുള്ളിൽ മരം കൊണ്ട് ഇവർ ഒരു പള്ളി പണിഞ്ഞിരുന്നുവത്രേ.
ഫ്രാൻസിസ്കൻ പാതിരിമാരായിരുന്നിരിക്കും ഇത് നിർമിച്ചതെന്ന് അനുമാനിക്കുന്നു.
വിശുദ്ധ ബർത്തലോമിയോവിനായിരുന്നു ഈ പള്ളി സമർപ്പിച്ചിരുന്നത്.
കവാടത്തിനടുത്ത് ഒന്നാം ലോകമഹായുദ്ധത്തിൽ മരിച്ച യോദ്ധാക്കളുടെ സ്മാരകമായി നിർമിച്ച സ്തൂപം
പോർച്ചുഗീസ് വൈസ്രോയി ആയിരുന്ന ഫ്രാൻസിസ്കോ ഡി അൽമേഡയ്ക്ക് , 1506-ൽ മരം കൊണ്ടു നിർമിച്ച കെട്ടിടങ്ങൾ കല്ലുപയോഗിച്ച് പുനർനിർമ്മിക്കാൻ കൊച്ചി രാജാവ് അനുമതി നൽകി.
സാമൂതിരിക്കെതിരായ യുദ്ധത്തിൽ സഹായിച്ചതിന് പ്രത്യുപകാരമായാണ് ഈ അനുമതി നൽകപ്പെട്ടത് എന്നു കരുതപ്പെടുന്നു.
ഇഷ്ടികകളും ചാന്തും ഉപയോഗിച്ച്  പള്ളി പുതുക്കിപ്പണിയപ്പെട്ടു.
ഓടു മേഞ്ഞ ഒരു മേൽക്കൂരയും ഇവർ നിർമിച്ചു.
1516-ൽ പുതിയ പള്ളി നിർമ്മിക്കപ്പെടുകയും ഇത് വിശുദ്ധ അന്തോണീസിന് സമർപ്പിക്കപ്പെടുകയും ചെയ്തു.
ഡച്ചുകാർ
1662 ഡിസംബർ 31-ന് ഡച്ചുകാർ കൊച്ചിയിലെത്തുകയും 1663 ജനുവരി 8-ന് പോർച്ചുഗീസുകാരിൽ നിന്ന് കൊച്ചി പിടിച്ചെടുക്കുകയും ചെയ്തു .
ഡച്ചുകാരുടെ കയ്യിലെത്തും വരെ ഈ പള്ളി ഫ്രാൻസിക്സൻ പാതിരിമാരുടെ നിയന്ത്രണത്തിലായിരുന്നു.
പോർച്ചുഗീസുകാർ റോമൻ കത്തോലിക്കരായിരുന്നുവെങ്കിൽ ഡച്ചുകാർ പ്രൊട്ടസ്റ്റന്റുകാരായിരുന്നു .
ഡച്ചുകാർ ഇതൊഴിച്ച് എല്ലാ പോർച്ചുഗീസ് പള്ളികളും കോൺവെന്റുകളും നശിപ്പിച്ചു.
ഇതോടെ കത്തോലിക്കാ ആരാധന ഇവിടെ അവസാനിച്ചു .
ഡച്ചുകാർ ഇത് നവീകരിച്ച് ഒരു സർക്കാർ പള്ളിയാക്കി മാറ്റി.
1795 ഒക്ടോബർ 20-ന് ബ്രിട്ടീഷുകാർ ഡച്ചുകാരിൽ നിന്നും പ്രദേശത്തിന്റെ നിയന്ത്രണം പിടിച്ചെടുത്തുവെങ്കിലും ഈ പള്ളി കൈവശം വയ്ക്കാൻ ബ്രിട്ടീഷുകാർ ഡച്ചുകാർക്ക് അനുമതി നൽകി.
1804-ൽ ഡച്ചുകാർ ആംഗ്ലിക്കൻ സഭയ്ക്ക് ഈ പള്ളി സ്വമനസാലെ വിട്ടുകൊടുത്തു.
ഇത് ഇന്ത്യൻ സർക്കാരിന്റെ എക്ലസ്റ്റിയാക്കൽ ഡിപ്പാർട്ടുമെന്റിന്റെ കീഴിൽ കൊണ്ടുവരപ്പെട്ടു.
ആംഗ്ലിക്കന്മാർ പള്ളിയുടെ കാവൽപിതാവായി വിശുദ്ധ ഫ്രാൻസിസിനെ സ്വീകരിച്ചുവെന്നാണ് വിശ്വാസം.
1816-ൽ റവ.
തോമസ് നോർട്ടൺ കൊച്ചി സന്ദർശിച്ചപ്പോൾ ഈ പള്ളിയുടെ ശോച്യാവസ്ഥ കാണുകയും അറ്റകുറ്റപ്പണികൾ ചെയ്യിപ്പിച്ച് ബിഷപ്പ് മിഡിൽട്ടണിനെക്കൊണ്ട് ഒരു കൺഫർമേഷൻ സർവീസ് നടത്തിക്കുകയും ചെയ്തുവത്രേ.
ഇതിനു ശേഷം കഴിവുള്ള ധാരാളം ചാപ്ലൈന്മാർ ഇവിടെ ജോലി ചെയ്തിരുന്നതായി പ്രസ്താവിക്കപ്പെട്ടിട്ടുണ്ട്.
കോട്ടയം സി.എം.എസ്. കോളേജിന്റെ വൈസ് പ്രിൻസിപ്പളായിരുന്ന റെവ.
ബ്രാഗ്ഷാ ആയിരുന്നു ബ്രിട്ടീഷുകാരുടെ കീഴിൽ ഇവിടുത്തെ അവസാന ചാപ്ലിൻ.
1923 ഏപ്രിലിൽ പള്ളിയെ പ്രൊട്ടക്റ്റഡ് മോണ്യുമെന്റ്സ് ആക്ട് (1904) പ്രകാരം സംരക്ഷിത സ്മാരകമായി പ്രഖ്യാപിച്ചു.
ഇപ്പോൾ ഇത് ആർക്കിയോളജിക്കൽ സർവേ ഓഫ് ഇന്ത്യയുടെ കീഴിലുള്ള സംരക്ഷിത സ്മാരകമാണ്.
ചർച്ച് ഓഫ് സൗത്ത് ഇന്ത്യ
1804 മുതൽ 1947 വരെ ബ്രിട്ടീഷ് ആംഗ്ലിക്കൻ സഭയുടെ മിഷണറി വിഭാഗത്തിന്റെ(സി.എം.എസ്.) നിയന്ത്രണത്തിലായിരുന്ന പള്ളി 1947-ൽ സി.എസ്.ഐ. സഭയുടെ രൂപീകരണത്തെ തുടർന്ന് സഭയുടെ ഉത്തര കേരള മഹായിടവകയുടെ ഭാഗമായി.
ഞായറാഴ്ച്ചകളിലും  വിശേഷദിവസങ്ങളിലും ഇവിടെ മതപരമായ ചടങ്ങുകൾ നടക്കാറുണ്ട്.
മറ്റ് ദിവസങ്ങളിൽ സന്ദർശകർക്ക് പ്രവേശനമനുവദിച്ചിട്ടുണ്ട്.
പ്രത്യേകതകൾ പള്ളിയുടെ ഉൾവശം.
പഴയ മാതിരി പങ്കകൾ ശ്രദ്ധിക്കുക
പടിഞ്ഞാറോട്ട് ദർശനമായാണ് പള്ളി നിൽക്കുന്നത്.
വാതിലുകളും ജനലുകളും കമാനാകൃതിയിലുള്ളവയാണ്.
പള്ളിഭിത്തി വളരെ കട്ടിയുള്ളതും തൂണുകൾ വലുതുമാണ്.
പള്ളിയുടെ പടിഞ്ഞാറേ വാതിലിനു മുകളിലുള്ള ഫലകത്തിൽ ഡച്ചുകാർ പള്ളി പുതുക്കിപ്പണിഞ്ഞ് 1779-ൽ പ്രതിഷ്ഠിച്ചതായി കാണുന്നു .
മുഖപ്പിന് (പള്ളിക്കുമുന്നിലെ ഭിത്തി) മുകളിൽ പള്ളിമണി സ്ഥാപിച്ചിട്ടുണ്ട്.
പള്ളിക്കുള്ളിൽ നിന്ന് തന്നെ ഇത് മുഴക്കാനുള്ള സംവിധാനവുമുണ്ട്.
പള്ളിയുടെ മുൻവശത്തുള്ള ഘടികാരം 1923-ൽ ആസ്പിൻവാൾ കമ്പനിയുടെ മാനേജിംഗ് ഡയറക്ടർ ആയിരുന്ന ഹാൽ ഹാരിസൺ ജോൺസിന്റെ സ്മരണയ്ക്കായി സ്ഥാപിച്ചതാണ്.
പള്ളിക്കുള്ളിൽ കാണുന്ന മനുഷ്യപ്രയത്നത്താൽ പ്രവർത്തിക്കുന്ന പങ്കകൾ ബ്രിട്ടീഷുകാർ സ്ഥാപിച്ചതാണത്രേ.
പള്ളിക്കായി പ്രവർത്തിച്ച പലരുടെയും ഓർമയ്ക്കായുള്ള ഫലകങ്ങൾ പള്ളിയുടെ ഭിത്തികളിൽ സ്ഥാപിച്ചിട്ടുണ്ട്.
എലിസബത്ത് രാജ്ഞി പള്ളി സന്ദർശിച്ചതിന്റെ ഓർമയ്ക്കായി സ്ഥാപിച്ച ഫലകവും പള്ളിയുടെ ഭിത്തിയിലുണ്ട്.
പള്ളിയുടെ ഓഫീസ് മുറിയിൽ ധാരാളം പുരാരേഖകൾ സൂക്ഷിച്ചിട്ടുണ്ടത്രേ.
1751-നും 1804-നും ഇടയിൽ നടന്നിട്ടുള്ള ജ്ഞാനസ്നാനം , വിവാഹം എന്നീ ചടങ്ങുകളുടെ രേഖകൾ ഡൂപ് ബുക്ക് എന്ന് വിളിക്കപ്പെടുന്ന പുസ്തകത്തിൽ പ്രെഡിക്കന്റ് കോർണേലിയസ് എന്നയാളുടെ കൈപ്പടയിൽ എഴുതി സൂക്ഷിച്ചിട്ടുണ്ട്.
ഈ പുസ്തകത്തിന്റെ പകർപ്പ് പള്ളി ഓഫീസിൽ ലഭ്യമാണത്രേ
1829-മുതൽ ജ്ഞാനസ്നാനത്തിന്റെ രജിസ്റ്റർ ഇംഗ്ലീഷ് ഭാഷയിലാണ്.
ഈ രേഖയിൽ ധാരാളം ഹിന്ദുക്കളുടെയും , മുസ്ലീങ്ങളുടേയും , ജൂതമതക്കാരുടെയും ജ്ഞാനസ്നാനത്തിന്റെ രേഖകളുണ്ടത്രേ.
1835 ഏപ്രിൽ 5-ആം തീയതി കൊച്ചി രാജാവിന്റെ മകൻ രാമവർമയും ഇപ്രകാരം ജ്ഞാനസ്നാനത്തിലൂടെ ക്രിസ്തുമതം സ്വീകരിച്ചുവത്രേ.
റാണിയുടെ അനുവാദത്തോടുകൂടി റിസ് ഡേൽ സ്കൂളിൽ ഇംഗ്ലീഷ് പഠിക്കാൻ ചേരുകയും അവിടെ വച്ച് രാമവർമ ക്രിസ്തുമതത്തിൽ ആകൃഷ്ടനാവുകയുമാണത്രേ ഉണ്ടായത്.
പള്ളിയുടെ ആധാരത്തിന്റെ യധാർത്ഥ രേഖ രാജാവിന്റെ ഒപ്പോടും പോർച്ചുഗീസുകാരുടെ മുദ്രയോടും കൂടി പഴയ മലയാളത്തിൽ ഓലയിൽ എഴുതിയത് ഇവിടെ സൂക്ഷിച്ചിട്ടുണ്ടത്രേ .
വാസ്കോ ഡ ഗാമ വാസ്കോ ഡ ഗാമയുടെ മൃതശരീരം ആദ്യം മറവു ചെയ്യപ്പെട്ട കല്ലറ
പോർച്ചുഗീസ് പര്യവേഷകനും നാവികനുമായിരുന്ന വാസ്കോ ഡ ഗാമ 1524-ൽ തന്റെ മൂന്നാമത് കേരളസന്ദർശനത്തിനിടെ കൊച്ചിയിൽ വച്ച് മരിക്കുകയുണ്ടായി.
അദ്ദേഹത്തിന്റെ ശരീരം ആദ്യം ഈ പള്ളിയിലായിരുന്നു അടക്കപ്പെട്ടത്.
പതിനാലു വർഷത്തിനു ശേഷം അദ്ദേഹത്തിന്റെ അഞ്ചാമത്തെ പുത്രൻ പേഡ്രോ ഡ സിൽവ ഗാമ കൊച്ചിയിലെത്തി അദ്ദേഹത്തിന്റെ ഭൗതികാവശിഷ്ടങ്ങൾ പോർച്ചുഗലിലെ വിഡിഗ്വെട്രിയയിലേയ്ക്ക് കൊണ്ടുപോവുകയും ലിസ്ബണിലേക്ക് മാറ്റും വരെ അവിടെ സൂക്ഷിക്കുകയുമുണ്ടായി .
വാസ്കോ ഡ ഗാമയെ അടക്കം ചെയ്ത സ്ഥലത്ത് അദ്ദേഹത്തിന്റെ പേരുകൊത്തിയ ഒരു കൽഫലകം ഇപ്പോൾ വേർതിരിച്ച് സൂക്ഷിച്ചിട്ടുണ്ട്.
പള്ളിയുടെ വടക്കേഭിത്തിയിലെ ഒരു കൽഫലകത്തിൽ വാസ്കോ എന്ന് കൊത്തിയത് വാസ്കോ ഡ ഗാമയുടേതാണെന്ന് തെറ്റിദ്ധരിച്ചിരുന്നെങ്കിലും അത് 1564 മുതൽ 1567 വരെ കൊച്ചിയുടെ ഗവർണറായിരുന്ന വാസ്കോ ഫെർണാണ്ടസ് പൈമന്റൽ എന്നയാളുടേതാണെന്ന് കണ്ടെത്തിയിട്ടുണ്ട് .
വിശുദ്ധ ഫ്രാൻസിസ് പള്ളിയിലെ സ്മാരകശിലകൾ
വാസ്കോ ഡ ഗാമയുടെ ശവകുടീരത്തിലെ സ്മാരകശില ഇപ്പോഴും ഇവിടെയുണ്ട്.
പോർച്ചുഗീസുകാരുടെ ശവകുടീരങ്ങളിലെ സ്മാരകശിലകൾ വടക്കേ ഭിത്തിയിലും ഡച്ചുകാരുടെ ശവകുടീരങ്ങളിലെ ശിലകൾ പള്ളിയുടെ വടക്കേ ഭിത്തിയിലും പ്രദർശിപ്പിച്ചിട്ടുണ്ട്.
വാസ്കോ ഡ ഗാമയുക്കു ശേഷമുള്ളതിൽ ഏറ്റവും പഴയ പോർച്ചുഗീസ് ശിലയിൽ രേഖപ്പെടുത്തിയിരിക്കുന്ന വർഷം 1562 ആണ്.
ഏറ്റവും പഴയ ഡച്ച് ശവക്കല്ലറ 1664-ലെതാണ്.
ചില ശിലകളിലെ ശില്പങ്ങൾ മാഞ്ഞുപോയിട്ടുണ്ടെങ്കിലും പലതിലും മനോഹരമായ ശില്പചാതുരി ഇപ്പോഴും ദൃശ്യമാണ്.
വംശസൂചകങ്ങളായ ആലേഖനങ്ങളും പദവികളെ സൂചിപ്പിക്കുന്ന ചിഹ്നങ്ങളും സ്മാരകശിലകളിൽ പതിച്ചിട്ടുണ്ട്.
ഒന്നാം ലോകമഹായുദ്ധത്തിൽ കൊല്ലപ്പെട്ട കൊച്ചിക്കാരുടെ സ്മാരകത്തിനായി ഒരു സ്തൂപം പള്ളിയുടെ മുന്നിൽ 1920-ൽ സ്ഥാപിക്കുകയുണ്ടായി.
സ്മാരകശില 2 സ്മാരകശില 4 സ്മാരകശില 10 (എഴുത്തുകൾ ഏകദേശം പൂർണ്ണമായി നഷ്ടപ്പെട്ടിരിക്കുന്നു) സ്മാരകശില 14 സ്മാരകശില 17 (ബ്രിട്ടീഷുകാരന്റേത്) ചിത്രശാല പള്ളിയുടെ തറ പള്ളിക്കുള്ളിൽ പ്രദർശിപ്പിച്ചിരിക്കുന്ന മലയാളം ബൈബിൾ പള്ളിയുടെ മേൽക്കൂരയുടെ നിർമിതി.
പള്ളിയുടെ മുൻ വശം പള്ളിക്കുള്ളിൽ മുകൾ നിലയിൽ ഇരിക്കാനുള്ള സംവിധാനം പള്ളിയുടെ പ്രവേശന കവാടത്തിനു മുകളിലുള്ള തട്ട്.
ഇതിനു മുകളിൽ ഇരിക്കാനുള്ള സംവിധാനമുണ്ടായിരുന്നത്രേ.
ഇവയും കാണുക ക്രിസ്തുമതം വാസ്കോ ഡ ഗാമ അവലംബം പുറത്തേക്കുള്ള കണ്ണികൾ സെന്റ് ഫ്രാൻസിസ് ചർച്ച്, ഫോർട്ട് കൊച്ചി എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇടക്കൊച്ചി ഇംഗ്ലീഷ് വിലാസം https://ml.wikipedia.org/wiki/Edakochi ഇടക്കൊച്ചിയിൽ സ്ഥിതി ചെയ്യുന്ന സെന്റ്.
ലോറൻസ് പള്ളി
എറണാകുളം ജില്ലയിലെ വേമ്പനാട്ട് കായലിൽ സ്ഥിതി ചെയ്യുന്ന ഒരു തുരുത്ത് ഗ്രാമമാണ്‌ ഇടക്കൊച്ചി (എടക്കൊച്ചി എന്ന പേരിലും അറിയപ്പെടാറുണ്ട്).
കൊച്ചി നഗരത്തിന്റെ പ്രവേശന കവാടം എന്ന നിലയിൽ വളരെയധികം പ്രാധാന്യമുള്ള ഒരു പ്രദേശമാണിത്.
കൊച്ചി രാജ്യത്തിനും തിരുവിതാംകൂർ രാജ്യത്തിനും ഇടക്ക് സ്ഥിതി ചെയ്യുന്ന പ്രദേശം എന്നത് കൊണ്ടാണ്‌ "ഇട കൊച്ചി" എന്ന പേര്‌ കിട്ടിയതെന്ന് പറയപ്പെടുന്നു .
ഇത് എറണാകുളം ജില്ലയിലെ കൊച്ചി താലൂക്കിൽ പെടുന്ന ഒരു പ്രദേശമാണ് .
ഇടക്കൊച്ചി വില്ലേജ് ആണെങ്കിലും കൊച്ചി നഗരസഭയുടെ ഭാഗമായിട്ടാണ്‌ അറിയപ്പെടുന്നത്.
ഒരു ദശകം മുൻപ് വരെ എറണാകുളം ജില്ലയെ ആലപ്പുഴ ജില്ലയുമായി ബന്ധിപ്പിച്ചിരുന്ന ജലഗതാഗതത്തിന്റെ പ്രധാന കവാടമായിരുന്നു.
എറണാകുളം ജില്ലയിലെ കുമ്പളം,കുമ്പളങ്ങി എന്നീ ദ്വീപുകളെ കൊച്ചി നഗരവുമായി ബന്ധിപ്പിച്ചിരുന്നത് ഇടക്കൊച്ചി വഴിയായിരുന്നു.
എന്നാൽ ഇടക്കൊച്ചി-അരൂർ പാലത്തിന്റെ വരവോടെ ജലഗതാഗതത്തിന്റെ പ്രാധാന്യം കുറഞ്ഞു.
ദേശീയ പാത 47 ആലപ്പുഴ- എറണാകുളം ജില്ലകളെ ബന്ധിപ്പിച്ചു  ആദ്യത്തെ പാലം ആയിരുന്നു ഇത്.1960ൽ അന്നത്തെ ഗതാഗത വാർത്താവിനിമയ വകുപ്പുമന്ത്രി ഡോ.പി.സുബ്ബരായനാണ് അരൂർ-ഇടക്കൊച്ചി പാലം ഗതാഗതത്തിനായി തുറന്നുകൊടുത്തത്.
ആലപ്പുഴ-എറണാകുളം ജില്ലകളുടെ വികസനത്തിന് പാലം ആക്കംകൂട്ടി.
സമുദ്രോത്പന്ന വ്യവസായരംഗത്ത് അരൂർ മേഖല ലോകശ്രദ്ധ പിടിച്ചുപറ്റാനും കാരണമായത് ഇടക്കൊച്ചി പാലമാണ്.
അരൂർ മേഖലയിൽ നിന്നും കൊച്ചി തുറമുഖത്തേക്ക് വളരെ പെട്ടെന്ന് എത്തിപ്പെടാമെന്നായതോടെ പാലത്തിന് ജില്ലയിലെ മറ്റു പാലങ്ങളേക്കാൾ പ്രാധാന്യം കൈവന്നു.
എന്നാൽ അരൂർ-കുമ്പളം പാലം നിലവിൽ വരികയും ബൈപാസ് വഴിയുള്ള യാത്ര ലാഭകരമാകുകയും ചെയ്തതോടെ ഇടക്കൊച്ചി പാലത്തിന്റെ സുവർണ കാലം അസ്തമിച്ചു.
ദേശീയപാത 47A ഇടക്കൊച്ചിയിലൂടെ കടന്നു പോകുന്നു.
ദേശീയപാത 47A-ന്‌ സമാന്തരമായി നിർമ്മിച്ചിട്ടുള്ള വി.എ.ടി റോഡാണ്‌ മറ്റൊരു പ്രധാനപ്പെട്ട ഗതാഗത മാർഗ്ഗം.
ഇതു കൂടാതെ ദേശീയപാത 47A-ൽ പാമ്പായി മൂലയിൽ നിന്നാരംഭിച്ച്,ഇടക്കൊച്ചിയുടെ തെക്കെ അറ്റം മുതൽ വടക്കെ അറ്റം വരെ ബന്ധിപ്പിക്കാൻ സഹായിക്കുന്ന കണ്ണങ്ങാട്ട് റോഡ്, ഇന്ദിരാ ഗാന്ധി റോഡ് എന്നിവയും പ്രധാനപ്പെട്ട പാതകളാണ്‌.